钦定古今图书集成/明伦汇编/氏族典/第046卷 > 《廖用贤尚友录》 > 麋溧
## 钦定古今图书集成/明伦汇编/氏族典/第046卷 > 《廖用贤尚友录》 > 麋溧

按《吴县志》：“溧字子长，师旦子。初以郊恩授如皋尉，庆
元五年登进士第，改和州司户参军。嘉定七年，知广
济县，十五年，通判吉州，十六年，通判临安府。京尹举
自代，十七年差监察御史。理宗即位，除右正言。宝庆
初，除宗正少卿。明年，改太常少卿。乞外任，除直显谟
阁，浙东提刑。三年，诏兼本路常平，以疾转朝议大夫”、
秘阁修撰，致仕。卒，赠银青光禄大夫。溧学问充实，操
守清介，居家孝友，临政勤敏，立朝正色，有循吏之风，
大臣之节。